Source: http://public.mkab.hu/dev/dontesek.nsf/0/CE9C19E20652B7F6C125820A004EB2DF?OpenDocument
Timestamp: 2020-03-30 15:50:10+00:00

Document:
IV/00011/2018
. IV/00011/2018
Az ügy tárgya: A Kúria Kvk.I.38.089/2017/3. számú végzése elleni alkotmányjogi panasz (népszavazási ügy, aláírásgyűjtés)
Az indítványozó - az Abtv. 27. §-a alapján a Kúria Kvk.I.38.089/2017/3. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó az "Egyetért-e Ön azzal, hogy az Országgyűlés helyezze hatályon kívül a külföldről támogatott szervezetek átláthatóságáról szóló 2017. évi LXXVI. törvényt?" kérdésben folyamatban levő népszavazási kezdeményezés szervezője.
Az indítványozó a Nemzeti Választási Bizottsághoz (NVB) az Nsztv. 1. § (1) bekezdése alapján alkalmazandó Ve. 208. §-a alapján kifogást nyújtott be arra figyelemmel, hogy egy nagyáruház parkolójában a hivatkozott népszavazási kérdésben az indítványozó megbízásából aláírást gyűjtő aktivistákat a biztonsági őrök és az intézkedő rendőrök a népszavazási kezdeményezés aláírásgyűjtésének abbahagyására szólították fel, amely az indítványozó álláspontja szerint sértette az Nsztv. 16. § (1) bekezdését.
A NVB 137/2017. számú határozatával a kifogást elutasította. Az indítványozó felülvizsgálati kérelme alapján eljáró Kúria a támadott végzésben az NVB határozatát lényegét tekintve annak helyes indokaira figyelemmel helybenhagyta.
Az indítványozó álláspontja szerint a Kúria döntése sértette az Alaptörvény XXIII. cikk (7) bekezdése szerinti népszavazáshoz való jogát, mivel az indítványozó mint szervező által kezdeményezett népszavazási kezdeményezéshez való aláírásgyűjtés adott helyszínen való korlátozását a Kúria támadott végzése jogszerűnek minősítette.
Kúria Kvk.I.38.089/2017/3. számú végzése
IV_11_2018_indkieg_anonim.pdf IV_11_0_2018_indítvány_anonim.pdf
A határozat száma: 3095/2018. (III. 26.) AB végzés
3095_2018 AB végzés.pdf
Az Alkotmánybíróság a Kúria Kvk.I.38.089/2017/3. számú végzése alaptörvény-ellenességének megállapítására és megsemmisítésére irányuló alkotmányjogi panasz tárgyában indult eljárást megszünteti.
[1]	1. Az indítványozó (Kádár Barnabás András; a továbbiakban indítványozó) az Alkotmánybíróságról szóló 2011. évi CLI. törvény 27. §-a alapján benyújtott alkotmányjogi panaszában a Kúria Kvk.I.38.089/2017/3. számú végzését támadta.
[2]	Az alapul fekvő ügyben az indítványozó egy országos népszavazási kezdeményezés tárgyában folytatott aláírásgyűjtéssel kapcsolatban nyújtott be kifogást a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 16. § (1) bekezdésének sérelmére hivatkozással. A kifogást a Nemzeti Választási Bizottság elutasította, e döntést pedig a Kúria helybenhagyta. Az indítványozó a Kúria végzésével szemben a népszavazáshoz való jog [Alaptörvény XXIII. cikk (7) bekezdés] sérelmére hivatkozással fordult az Alkotmánybírósághoz.
[3]	2. Az Alkotmánybíróság eljárása során az indítványozó az alkotmányjogi panaszt visszavonta.
[4]	Az Ügyrend 67. § (1) bekezdése szerint az Alkotmánybíróság végzésben megszüntetheti az eljárást a nyilván­valóan okafogyottá váló ügyek esetén, a 67. § (2) bekezdésének c) pontja alapján pedig okafogyottá válik az indít­vány különösen, ha az indítványozó indítványát visszavonta.
[5]	Az Alkotmánybíróság az indítvány visszavonására figyelemmel a rendelkező részben foglaltak szerint az eljárást megszüntette.
. 3095/2018. (III. 26.)

References: Kúria 
 Kúria 
 Kúria 
 Kúria 
 Kúria 

Kúria 
 Kúria 
 Kúria 
 Kúria 
 Kúria